paragraph_text: Kao posljedica brzog napredovanja Nijemaca u invaziji na SSSR, mnoge su velike vojne formacije i civilne grupacije bile opkoljenje, ali ne i uništene. Neke od njih uspijevaju izbjeći zarobljavanje i organizirati gerilski rat u neprijateljskoj pozadini. Osim vojnika, pridružuju im se i neki civili s oružjem. Nazivaju se partizanima, obnavljajući 130 godina stari naziv. Vlast u Moskvi uspjela je uspostaviti kontakt s njima. Oružje i oprema slani su avionima, slijetanjem na područje pod privremenom kontrolom gerilaca (ako je to moguće), ili bacanjem padobrana.